stanford-oval/wikipedia huggingface dataset:
Midnights
Markkinointi

Swiftin ilmoitettua uudesta albumista VMA-gaalassa hänen verkkosivustolleen ilmestyi lähtölaskentakello ja lause ”Tapaa minut keskiyöllä”. Hänen sosiaalisen median tilinsä päivitettiin myös samalla lauseella. Keskiyöllä Swift julkisti kymmenennen studioalbuminsa nimen Midnights ja julkaisi kansikuvan verkkosivuillaan ja sosiaalisen median tileillään. Hän kuvaili albumia "tarinoiksi 13 unettomasta yöstä elämäni eri vaiheissa".
Swift julkaisi 21. syyskuuta 2022 TikTokissa esitellen sarjan lyhyitä videoita nimeltä Midnights Mayhem With Me, jossa hän valitsee lottokoneen avulla yhden numeron päivässä ja paljastaa numeroa vastaavan kappaleen nimen. Ensimmäinen paljastus oli kolmastoista kappale "Mastermind".
Midnightsin etukansi on minimalistinen. Siinä on kuva Swiftistä sytytetyn tupakansytyttimen kanssa valkoisella taustalla. Vieressä on lista kappaleiden nimistä. Kannen vinyylipainos, jonka Swift julkaisi sosiaalisessa mediassa, jakaa kappalelistan A- ja B-puolelle, mikä tarkoittaa kaksipuolista LP-levyä.  Fyysisestä albumista julkaistiin myös kolme muuta rajoitettua painosta sekä Yhdysvalloissa Target -liikkeissä myytävä Lavender Edition -painos, jossa on bonuskappaleita. Kaikissa painoksissa on erilaiset kansikuvat. Kaikki kuvat on ottanut valokuvaaja Beth Garrabrant.
Albumi herätti huomiota mediassa ennen julkaisuaan. Variety kirjoitti, että internetissä on herättänyt uteliaisuutta albumin genrestä, jatkaako Swift Folklore ja Evermore -levyjen hillityllä americana -tyylillä vai palaako hän Lover -albumin "puhtaan popin" pariin. New York Times odotti Midnightsin nousevan yhdeksi vuoden 2022 myydyimmistä albumeista.
Billboard kutsui Swiftin odottamatonta ilmoitusta albumista VMA-gaalassa otsikoita herättäväksi hetkeksi. Palkintoshow’n tuottaja Bruce Gillmer kertoi lehdelle heidän katsojamääränsä kasvaneen. Swiftin virallinen verkkosivusto kaatui raskaan liikenteen vuoksi.  Albumin kansikuvasta tuli internettrendi, jota sosiaalisen median käyttäjät, mukaan lukien useat brändit ja julkisuuden henkilöt, matkivat ja parodioivat.
Julkaisu

Midnights ilmestyi 21. lokakuuta 2022. Se lisättiin suoratoistopalveluihin keskiyöllä Yhdysvaltain itärannikon aikaa. CD- ja LP-versiot tulivat myyntiin samana päivänä. Muutama tunti julkaisun jälkeen Swift lisäsi suoratoistopalveluihin pidennetyn version albumista nimeltään Midnights: 3am Edition. Pidennetty versio sisältää seitsemän bonuskappaletta.
Toukokuussa 2023 Swift julkaisi albumista kaksi uutta versiota, joilla on lisää bonuskappaleita. Midnights (The Til Dawn Edition) julkaistiin suoratoistopalveluissa. Se sisältää muun muassa kappaleen ”Hits Different” ja uudet versiot kappaleista ”Karma” ja ”Snow on the Beach”. Rajoitettuna painoksena CD:llä ilmestyneellä Midnights (The Late Night Edition) -albumilla on mukana aiemmin julkaisematon kappale ”You're Losing Me”.
Singlet

Albumin ensimmäinen single on kappale ”Anti-Hero”. Kappale nousi Spotifyn listan kärkeen ja keräsi vuorokaudessa enemmän kuuntelukertoja kuin mikään muu kappale aiemmin. Kappale ja sen musiikkivideo käsittelevät Swiftin pelkoja ja epävarmuuksia sekä kuuluisuuden haasteita komiikan kautta. Kappaleesta on julkaistu useita remixejä, muun muassa "Bleachers Remix", joka on Swiftin ja kappaleen toisen säveltäjän Jack Antonoffin duetto.
Kappale ”Bejeweled” julkaistiin digitaalisena promosinglenä ja sen musiikkivideo ilmestyi seuraavalla viikolla. Musiikkivideossa esiintyvät Swiftin lisäksi Jack Antonoff, Laura Dern, Dita von Teese ja Haim -yhtyeen Este, Alana ja Danielle Haim. Video on mukaelma Tuhkimon tarinasta ja sisältää paljon viittauksia Swiftin muuhun tuotantoon sekä vihjeitä tulevista julkaisuista. Mediassa on spekuloitu, että video vihjaa Swiftin seuraavan julkaisun olevan uusi levytys albumista Speak Now.  Swift ilmoitti virallisesti toukokuussa 2023, että albumi Speak Now (Taylor's Version) ilmestyy 7. heinäkuuta.
Kappale ”Lavender Haze” on albumin toinen virallinen single. Se julkaistiin radiosinglenä 29.11.2022. Musiikkivideo julkaistiin 27. tammikuuta 2023. Malli Laith Ashley esiintyy Swiftin vastanäyttelijänä videolla. Lavender Haze nousi albumin ilmestymisviikolla singlelistan sijalle 2.
Albumin kolmas single on ”Karma”. Kappaleesta julkaistiin toukokuussa 2023 remix-versio, jossa on mukana rap-artisti Ice Spice. Remix nousi Billboard 100 -listan sijalle 2.
Kiertue

Swift aloitti maaliskuussa 2023 The Eras Tour -nimisen kiertueen, jolla hän esittää kappaleita Midnights-albumilta ja uransa eri vaiheista. Ticketmaster-yrityksen järjestämässä kiertueen lipunmyynnissä oli suuria ongelmia, jotka johtivat Ticketmasterin ja sen emoyhtiön Live Nation Entertainmentin toiminnan tutkimiseen Yhdysvalloissa. Lippujen ostajat joutuivat jonottamaan jopa yhdeksän tuntia, suuri osa ostajista jäi kokonaan ilman lippuja ja kiertue myytiin lähes loppuun ennakkomyynnissä. Asian saama julkisuus nosti osaltaan esille Live Nationin monopoliaseman ja muita väärinkäytöksiä Yhdysvalloissa. Yhdysvaltain oikeusministeriö alkoi tutkia yrityksen toimintaa.
Kiertue on saanut paljon huomiota etenkin Yhdysvaltojen mediassa suosionsa ja spektaakkelimaisen tuotantonsa takia. Konsertti kestää yli kolme tuntia. Produktioon kuuluu iso lava, vaihtuvia lavasteita, erilaisia asuja ja paljon erikoisefektejä. Midnights-albumilla on konsertissa suurin osa, vakituiseen ohjelmistoon kuuluu yhteensä kahdeksan albumin kappaletta. Kappale ”Karma” toimii show’n lopetusnumerona. Swift on lisäksi esittänyt monia albumin kappaleita konsertin akustisessa osiossa.
Kiertueella on kuvattu konserttielokuva Taylor Swift: The Eras Tour, joka julkaistiin lokakuussa 2023. Konserttielokuvassa on mukana yhdeksän kappaletta Midnights-albumilta, muun muassa singlet ”Anti-Hero”, ”Lavender Haze” ja ”Karma” sekä pianoversio kappaleesta ”You’re on Your Own, Kid”.
Vastaanotto

Albumia kuunneltiin Spotifyssa ensimmäisen päivän aikana enemmän kuin mitään muuta albumia aikaisemmin. Swiftistä tuli samalla palvelun kuunnelluin artisti. Albumin ensimmäinen single "Anti-Hero" nousi Yhdysvalloissa listaykköseksi ja muita albumin kappaleita suoratoistokuunteluiden ansiosta sijoille 2-9. Swiftistä tuli ensimmäinen artisti, joka piti hallussaan top 10:n kaikkia sijoja. Itse albumi nousi listaykköseksi muun muassa Yhdysvalloissa, Isossa-Britanniassa ja Suomessa.
Midnights on saanut hyvän vastaanoton myös kriitikoilta. Eri julkaisujen arvioita keräävällä Metacritic-sivustolla albumi on saanut 24 arvostelun perusteella pisteet 85/100.
Palkinnot

Midnights voitti vuoden albumin MTV Video Music Awards -gaalassa syyskuussa 2023. "Anti-Hero" sai muun muassa vuoden videon palkinnon.
Albumi voitti  vuoden albumin Grammy-palkinnon sekä parhaan pop-albumin palkinnot vuoden 2024 Grammy-gaalassa. Swiftistä tuli ensimmäinen artisti, joka on voittanut vuoden albumin palkinnon neljä kertaa. "Anti-Hero" oli ehdolla muun muassa vuoden lauluksi ja vuoden levytykseksi. "Karma" oli ehdolla parhaan popduo- tai ryhmäesityksen kategoriassa.
Listasijoitukset > Viikottaiset listat

| Lista | Korkein sijoitus |
| --- | --- |
 Alankomaat (Album Top 100): 1
 Argentiina (CAPIF): 1
 Australia (ARIA Charts): 1
 Belgia (Ultratop, Flanderi): 1
 Belgia (Ultratop, Vallonia): 1
 Espanja (PROMUSICAE): 1
 Etelä-Korea (Circle Chart): 81
 Irlanti (IRMA): 1
 Islanti (Plötutíðindi): 1
 Iso-Britannia (OCC, Britannian albumilista): 1
 Italia (FIMI): 1
 Itävalta (Ö3 Austria Top 40): 1
 Japani (Billboard Japan): 8
 Japani (Oricon): 7
 Japan (Oricon, yhdistetty albumilista): 7
 Kanada (Canadian Albums Chart): 1
 Kreikka (IFPI): 1
 Kroatia (HDU, ulkomaiset albumit): 2
 Liettua (AGATA): 1
 Norja (VG-lista): 1
 Portugali (AFP): 1
 Puola (ZPAV): 4
 Ranska (SNEP): 1
 Ruotsi (Sverigetopplistan): 1
 Saksa (GfK): 1
 Skotlanti (OCC): 1
 Slovakia (ČNS IFPI) : 1
 Suomi (Suomen virallinen lista): 1
 Sveitsi (Hitparade): 1
 Tanska (Hitlisten): 1
 Tsekki (ČNS IFPI): 1
 Unkari (Mahasz): 4
 Uruguay (CUD): 1
 Uusi-Seelanti (Recorded Music NZ): 1
 Yhdysvallat (Billboard 200): 1
Listasijoitukset > Vuoden lopun listat

| Maa ja lista | Korkein sija |
| --- | --- |
 Alankomaat (Album Top 100): 3
 Australia (ARIA Charts): 1
 Belgia (Ultratop, Flanderi): 11
 Belgia (Ultratop, Vallonia): 51
 Espanja (PROMUSICAE): 9
 Islanti (Tónlistinn): 29
 Iso-Britannia (Britannian albumilista): 3
 Italia (FIMI): 56
 Itävalta (Ö3 Austria): 3
 Japani (Billboard Japan, albumilataukset): 97
 Kanada (Canadian Albums Chart): 14
Malline:Maadata LTN Liettua (AGATA): 62
 Portugali (AFP): 9
 Puola (Związek Producentów Audio Video): 61
 Ranska (SNEP): 95
 Ruotsi (Sverigetopplistan): 25
 Saksa (GfK) : 4
 Sveitsi (Hitparade): 9
 Tanska (Hitlisten): 20
 Unkari (Mahasz): 31
 Uusi-Seelanti (Recorded Music NZ): 2
 Yhdysvallat (Billboard 200): 4

| Maa ja lista | Korkein sija |
| --- | --- |
 Alankomaat (Album Top 100): 2
 Australia (ARIA Charts): 2
 Belgia (Ultratop, Flanderi): 6
 Belgia (Ultratop, Vallonia): 51
 Espanja (PROMUSICAE): 14
 Islanti (Tónlistinn): 28
 Iso-Britannia (Britannian albumilista): 2
 Italia (FIMI): 46
 Itävalta (Ö3 Austria): 3
 Kanada (Canadian Albums Chart): 2
 Kroatia (HDU, ulkomaiset albumit) : 7
 Portugali (AFP): 3
 Puola (ZPAV): 39
 Ranska (SNEP): 57
 Ruotsi (Sverigetopplistan): 12
 Saksa (GfK) : 9
 Tanska (Hitlisten) : 8
 Unkari (Mahasz): 25
 Uusi-Seelanti (Recorded Music NZ): 3
 Yhdysvallat (Billboard 200): 2

| Maa ja lista | Korkein sija |
| --- | --- |
 Alankomaat (Album Top 100): 29
 Australia (ARIA Charts): 10
 Belgia (Ultratop, Flanderi): 12
 Belgia (Ultratop, Vallonia): 142
 Espanja (PROMUSICAE): 44
 Iso-Britannia (Britannian albumilista): 22
 Itävalta (Ö3 Austria): 8
 Kanada (Canadian Albums Chart): 10
 Kroatia (HDU, ulkomaiset albumit): 10
 Portugali (AFP): 13
 Puola (ZPAV): 100
 Ranska (SNEP): 97
 Ruotsi (Sverigetopplistan): 52
 Saksa (GfK) : 11
 Sveitsi (Hitparade): 49
 Tanska (Hitlisten) : 46
 Uusi-Seelanti (Recorded Music NZ): 13
 Yhdysvallat (Billboard 200): 10
Global Albums ([[International Federation of the Phonographic Industry|IFPI): 15
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Belgia | kultaa | Belgian Entertainment Association |
|  Espanja | platinaa | Productores de Música de España |
|  Italia | platinaa | Federazione Industria Musicale Italiana |
|  Itävalta | platinaa | IFPI Austria |
|  Iso-Britannia | 3x platinaa | British Phonographic Industry |
|  Kanada | 2x platinaa | Music Canada |
|  Meksiko | platinaa | AMPROFON |
|  Norja | platinaa | IFPI Norge |
|  Portugali | platinaa | Associação Fonográfica Portuguesa |
|  Puola | 2x platinaa | Związek Producentów Audio Video |
|  Ranska | platinaa | Syndicat National de l’Édition Phonographique |
|  Saksa | kultaa | Bundesverband Musikindustrie |
|  Sveitsi | kultaa | IFPI Schweiz |
|  Tanska | 2x platinaa | IFPI Danmark |
|  Uusi-Seelanti | 4x platinaa | Recorded Music NZ |
|  Yhdysvallat | 2x platinaa | Recording Industry Association of America |
Julkaisuhistoria

| Alue | Päivämäärä | Formaatti | Painos | Levy-yhtiö | Lähde |
| --- | --- | --- | --- | --- | --- |
| Useimmat maat | 21. lokakuuta 2022 | CD, LP, kasetti, lataus, suoratoisto | Standardipainos | Republic |     |
| Useimmat maat | 21. lokakuuta 2022 | lataus, suoratoisto | 3am Edition | Republic |  |
| Useimmat maat | 21. lokakuuta 2022 | CD | Lavender Edition | Republic |   |
| Japani | 26. lokakuuta 2022 | CD | Standardipainos | Universal Music Japan |  |
| Brasilia | 30. marraskuuta 2022 | CD | Standardipainos, Lavender Edition | Universal Music Brasil |  |
| Useimmat maat | 26. toukokuuta 2023 | lataus streaming | The Til Dawn Edition | Republic |  |
| Useimmat maat | 26. toukokuuta 2023 | CD | The Late Night Edition | Republic |  |
| Yhdysvallat | 26. toukokuuta 2023 | lataus | The Late Night Edition | Republic |  |
Aiheesta muualla

Midnights Discogs-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Ruby Franke

| Ruby Franke> Henkilötiedot |
| --- | --- |
Ammatti:   videobloggaaja  podcast-juontaja  somevaikuttaja 
Puoliso(t):  Kevin Franke
Lapset:  6
Youtube-tiedot
Kanavan nimi:  8 Passengers
Aktiivisena:  2015–2023
Tilaajamäärä:  2,28 miljoonaa (15.7.2023)
Kanavan sisällön kieli:  englanti
Kanavan osoite
Ruby Franke (s. 1981 tai 1982) on yhdysvaltalainen videobloggaaja, podcast-juontaja ja somevaikuttaja, joka tuli tunnetuksi perhe-elämää ja vanhemmuutta käsitelleestä 8 Passengers -blogistaan. Blogia julkaistiin vuodesta 2015 alkuvuoteen 2023 asti YouTubessa ja  perheen kanavalla oli parhaimmillaan yli 2,3 miljoonaa tilaajaa. Franke juonsi myös Jodi Hildebrandtin kanssa perheneuvontaan keskittynyttä podcastia ConneXions.
Elokuussa 2023 Franke ja Hildebrandt pidätettiin epäiltynä Franken lapsien pahoinpitelystä. Syytösten seurauksena YouTube antoi Frankelle pysyvän eston palveluun ja poisti hänen molemmat kanavansa. Frankea syytettiin kaikkiaan kuudesta lapseen kohdistuneesta väkivallanteosta. Helmikuussa 2024 hänet tuomittiin neljästä lapsen pahoinpitelystä 4–30 vuodeksi vankeuteen.
Ura

Franke alkoi julkaista perheensä elämästä 8 Passengers -nimistä videoblogia vuonna 2015. Utahilaiseen mormoniperheeseen kuuluvat Franken lisäksi aviomies ja kuusi lasta. Blogissaan hän kertoi perheensä tavanomaisesta arjesta ja perusteli vanhemmuuteen liittyviä päätöksiään. Vuoteen 2023 mennessä videoita julkaistiin yli tuhat.
Franken kasvatustyyli jakoi mielipiteitä ja herätti huolta katsojissa. Blogiin jaetuista videoista käy ilmi, että hän on kurinpitotoimena esimerkiksi rajoittanut lapsiensa syömistä tai estänyt näitä nukkumasta vuoteella. Vuoden 2020 toukokuussa 18 tuhatta henkilöä allekirjoitti sähköisen vetoomuksen, jolla vaadittiin viranomaisia tutkimaan Franken ja tämän aviomiehen toimia. Kritiikin myötä Franke alkoi julkaista harvemmin. Viimeinen video kanavalla julkaistiin vuonna 2022. 8 Passengers poistettiin YouTubesta alkuvuonna 2023. NPR:n mukaan virallista selitystä poistolle ei löydy, mutta poiston aikoihin kritiikki Frankea kohtaan oli lisääntynyt huomattavasti.
Maaliskuussa 2022 Franke alkoi juontaa Jodi Hildebrandtin ConneXions-podcastia.
Ura > Pahoinpitelytuomio

Franke pidätettiin 30. elokuuta 2023 epäiltynä kahden lapsensa pahoinpitelystä. Hänen 12-vuotias poikansa oli karannut ikkunasta ja pyytänyt apua naapurilta, joka ilmoitti loukkaantuneesta, aliravitusta ja sidottuna pidetystä lapsesta viranomaisille. Sekä poika että Franken 10-vuotias tytär toimitettiin sairaalahoitoon vakavan aliravitsemustilan takia. Hänen kaksi muuta lastaan sijoitettiin muualle.
Franken vanhin tytär kommentoi pidätystä kertomalla, että oli oli yrittänyt kertoa perheen tilanteesta poliisille ja sosiaaliviranomaisille jo vuosikausia. Myös Franken naapurit olivat pidätystä edeltävinä kuukausina olleet viranomaisiin yhteydessä useasti, kun perheen kaksi nuorinta lasta olivat yllättäen kadonneet näkyvistä.
Franke sai syytteen kuudesta lapseen kohdistuneesta väkivallanteosta. Myös hänen kollegaansa Jodi Hildebrandtia syytettiin lapsiin kohdistuneesta väkivallasta. Sekä Franke että Hildebrandt tunnustivat syyllistyneensä neljään lapsen pahoinpitelyyn. Helmikuussa 2024 molemmat tuomittiin neljä kertaa 1–15 vuodeksi vankeuteen, mikä käytännössä vastaisi 4–60 vuotta, mutta Utahin osavaltion lakien mukaan perättäisten rangaistusten maksimipituus on 30 vuotta. Tuomion lopullisen pituuden määrittää osavaltion ehdonalaislautakunta.
Tapahtumien tullessa julkisuuteen Ruby Franken aviomies Kevin Franke oli asianajajansa mukaan asunut erillään perheestään jo yli vuoden ajan, eikä ole ollut osallisena lastensa väkivaltaisessa kohtelussa tai hyväksy sitä. Hän on sittemmin hakenut avioeroa vaimostaan, eikä ollut syytettynä rikoksesta tapaukseen liittyen.
Uudenmaan maakunta
Aluejako

Uusimaa jakaantuu neljään seutukuntaan ja 26:een kuntaan, joista kolmetoista on kaupunkeja (lihavoituina). Viisitoista kuntaa on kaksikielisiä.
Aluejako > Kartta kunnista

Uudenmaan kaupungit ja kunnat keskuksineen.
Aluejako > Seutukunnat

Helsingin seutukunta
Espoon kaupunki (Esbo)
Helsingin kaupunki (Helsingfors)
Hyvinkään kaupunki (Hyvinge)
Järvenpään kaupunki (Träskända)
Karkkilan kaupunki (Högfors)
Kauniaisten kaupunki (Grankulla)
Keravan kaupunki (Kervo)
Kirkkonummi (Kyrkslätt)
Lohjan kaupunki (Lojo)
Mäntsälä
Nurmijärvi
Pornainen (Borgnäs)
Sipoo (Sibbo)
Siuntio (Sjundeå)
Tuusula (Tusby)
Vantaan kaupunki (Vanda)
Vihti (Vichtis)
Raaseporin seutukunta
Hangon kaupunki (Hangö)
Inkoo (Ingå)
Raaseporin kaupunki (Raseborg)
Loviisan seutukunta
Lapinjärvi (Lappträsk)
Loviisan kaupunki (Lovisa)
Porvoon seutukunta
Askola
Myrskylä (Mörskom)
Porvoon kaupunki (Borgå)
Pukkila (Buckila)
Entisiä kuntia

Bromarv
Degerby (Ei vahvistettua vaakunaa)
Haagan kauppala (Haga köping) (Ei vahvistettua vaakunaa)
Huopalahti (Hoplax) (Ei vahvistettua vaakunaa)
Hyvinkään maalaiskunta
Karjaan kaupunki (Karis)
Karjaan maalaiskunta (Karis landskommun)
Karjalohja (Karislojo)
Kulosaari (Brändö) (Ei vahvistettua vaakunaa)
|valign="top"|
Liljendal
Lohjan kunta (Lojo kommun)
Nummi
Nummi-Pusula
Oulunkylä (Åggelby) (Ei vahvistettua vaakunaa)
Pernaja (Pernå)
Pohja (Pojo)
Porvoon maalaiskunta (Borgå landskommun)
Pusula
|valign="top"|
Pyhäjärvi Ul
Ruotsinpyhtää (Strömfors)
Sammatti
Snappertuna
Tammisaaren maalaiskunta (Ekenäs landskommun)
Tammisaaren kaupunki (Ekenäs)
Tenhola (Tenala)
Maantiede > Maaperä ja pinnanmuodostus

| 0 | 1 | 2 |
| --- | --- | --- |
| ” | Maisemissa vaihtelevat viljelysalueet kallioitten, moreenikumpujen ja pienten järvien kanssa. Läntinen Uusimaa muistuttaa miltei Järvi-Suomea harjuineen (Lohjanselkä) ja suurehkoine järvineen (Lohjanjärvi, Hiidenvesi). Kuvaus Uudenmaan luonnosta 1970-luvun tietosanakirjassa. | ” |

Uudenmaan maaperä on peruskalliota: graniittia, gneissejä ja erilaisia seoskivilajeja. Alueen länsiosan kallioperälle ovat tyypillisiä liuskeisissa gneisseissä olevat kalkkikivijuonteet. Lohjan alueella on rikas kalkkikivivyöhyke ja kalkkikiven louhinnalla on siellä vuosisataiset perinteet. Lohjanjärven rannoille on kehittynyt omintakeisesti muodostuneita kalkkikivikallioita, kuten Ämmänuuneiksi kutsutut kalkkikivionkalot. Järvenpään ja Keravan alueella kallioperä on mikrokliinigraniittista. Alueella on myös metamorfisia ja migmaatiittisia kivilajeja sekä granodioriittisten ja kvartsidioriittisten kivilajien nauha. Pohjois-Espoossa on laajoilla alueilla vallitsevana kivilajina mikrokliinigraniitti.
Pinnanmuodoltaan Uusimaa on yhtenäistä sisämaasta Suomenlahtea kohti viettävää rannikkomaata. Pienissä piirteissä maakunnan pinnanmuodot sen sijaan vaihtelevat runsaastikin. Keski- ja Itä-Uudellemaalle ovat ominaisia savikkomaat, joita halkovat Salpausselän rinteen lähteistä ja pikkujärvistä alkunsa saavat rannikkojoet. Rannikon tuntumassa on jyrkkäpiirteisiä avokalliomaastoja. Maakunnan korkeimmat mäet ja vuoret sijaitsevat alueen länsiosissa, esimerkiksi Keinumäki (162 metriä merenpinnan yläpuolella) ja Mankoolin kukkula (161 metriä mpy). Lohjan Nummi-Pusulassa sijaitseva Lintukiimanvuori (153 metriä mpy) on tunnettu näköalapaikka. Voimakas murtumasysteemi tekee Uudenmaan mäistä ja vuorista jyrkkäseinäisiä. Hiidenkirnuja esiintyy muun muassa Hangossa ja Vihdissä. Itämeri-vaiheiden muinaisrannat ovat jättäneet maisemaan jälkensä paikoittaisina törminä.
Uudenmaan maalajit muodostuivat mannerjään sulaessa. Kun mannerjää pysähtyi paikoilleen sadoiksi vuosiksi, syntyivät salpausselät ja Lohjanselkä. Niiden eteläreunoille kerrostui karkeampaa maa-ainesta hienojakoisemman aineksen kulkeutuessa kauemmaksi synnyttäen silloisen meren pohjaan nykyiset viljavat savikot. Kun jään reuna alkoi Salpausselkävaiheen jälkeen vetäytyä, Lohjanselkä salpasi luoteispuolelleen läntisen Uudenmaan järviseudun. Siellä on maakunnan laajin yhtenäinen vesistö, Lohjan reitti, johon kuuluvat Uudenmaan suurimmat järvet Lohjanjärvi (122 km², josta saaria 31 km²) ja Hiidenvesi (29 km²).
Maantiede > Rannikkovyöhyke

Hangon ja Pellingin välinen rannikko kuuluu läntiseen Suomenlahteen, Pellingin itäpuolinen rannikko puolestaan itäiseen Suomenlahteen. Veden suolapitoisuus on alhainen, lännessä noin 6,5 promillea ja laskee itään mentäessä.
Jääkauden jälkeinen maankohoaminen on muuttanut Uudenmaan rantaviivaa. Vedenpinnan ollessa korkeimmillaan koko nykyinen Uudenmaan alue sijaitsi veden alla, lähimmät vedenkoskemattomat alueet sijaitsevat maakunnan luoteisosan kupeessa. 2000-luvulla maa kohoaa Uudellamaalla noin 20–30 senttimetriä vuosisadassa ja vauhti on hidastumassa. Lännessä kohoaminen on nopeampaa kuin idässä.
Uudenmaan rannikkovyöhyke on erittäin rikkonainen. Merenrannikon lahdet kuten myös sisämaan kapeat järvet ja joet kulkevat usein kallioperän suorissa, jyrkkärinteisissä murroslinjoissa. Useat merenlahdet työntyvät syvälle sisämaahan, kuten Espoonlahti ja Pohjanpitäjänlahti. Niemistä pisimpiä ovat Hankoniemi, Upinniemi ja Porkkalanniemi. Etenkin läntisen Uudenmaan ulkosaaristossa on lukuisia pieniä kalliosaaria, luotoja ja kareja. Sisäsaaristossa saaret ovat isompia, kapeiden salmien toisistaan erottamia. Maanviljelyn ja asutuksen osuus kasvaa mantereen läheisyydessä. Huomattavimpia saaristoalueita ovat Tammisaaren saaristo sekä Porvoon ja Pellingin saaristot. Porkkalan ja Sipoon välisellä rantavyöhykkeellä on runsaimmin avoimia selkiä, Helsingin edustan saaristovyöhyke on verrattain kapea.